|  |
| --- |
|     |
| Perorsaasunngorniatut kanditatinngorniartunut dysleksimik nappaateqartunut allatulluunniit piginnaanilillisimasut immikkut ittumik akuerineqarnissaannut periarfissat |

16-03-2020

Sags nr.: 2018 - 22614

Brev nr.: 13306243

Postboks 1029

3900 Nuuk

Telefon (+299) 34 50 00

Email: ikiin@nanoq.gl

www.nanoq.gl

Naalakkersuisut tullinnguuttunik makkuninnga aalajanersaapput:

- Ilinniarnertuunngorniarfinni ilinniartitsinissamut piginnaaneqarneq pillugu Namminersorlutik Oqartussat nalunaarutaat nr. 18, 17. september 2015-imeersoq (pædagogikum pillugu nalunaarut) imm. 1-mit nalinginnaasumik immikkut ittumik akuersissuteqartoqassasoq, taamaalilluni qinnuteqaateqartoreerneratigut linniartut dysleksimik allatulluunniit piginnaanikillisimasut misilitsinnissamut immikkut ittumik akuersissuteqarfigineqarniassammata, tassunga ilanngullugit inaarutaasumik misilitsinnissap tungaanut sivitsuinerit imaluunniit qarasaasianik immikkut ittunik atuinissaminnut akuerineqarsinnaaniassammata.

- Misilitsinnissamut immikkut ittumik immimkkut ittumik akuerineqarnissamik qinnuteqaatit nalilersorneqarnissaanut Ilinniarnertuunngorniarfinni pisortat piginnaatinneqassasut.

**Tunuliaqut:**

Taamatut immikkut ittumik akuersissuteqarsinnaanermut tunuliaqutaasoq tassaavoq Naalagaaffiit Peqatigiit innarluutillit pillugit isumaqatigiissutaataat Kalaallit Nunaannut atuunnera, tamanna ilutigalugu isumaqatigiissut Danmarkip 24. august 2009-mi atsiorpaa, Kalaallit Nunaannut tunuarsimaarutitaqanngitsumik. Inuit assigiinngitsunik innarluutillit inuttulli allatut inuiaqatigiinni tamakkiisumik sunniuteqarluartumillu inuunissaminnut aporfinnik assigiinngitsunik misigisaqarsinnaasarput.

Assersuutigalugu atuarluarsinnaannginneq allalluarsinnaannginnerlu pillugit ajornartorsiuteqartut pisortatigoortumik innarluutilittut paasineqassanersut oqalligineqarpoq.

Taamaakkaluartoq ajornartorsiutit taamatut ittut piviusumik immikkoortitsinertut taaneqarsinnaalersarput, tassa perorsaasunngorniarfimmi ilinniartoq uppernarsarneqarsinnaasumik dysleksimik nappaateqartoq piffissami tassani ilinniartut taamatut nappaateqanngitsut peqatigalugit atuagarsornikkut perorsaasunngorniatut misilitsissanersut pineqaleraangat.

Tamanna tunngavigalugu maannakkut atuagarsorluni perorsaasunngoniatut misilitsinnissamut immikkut ittumik akuerineqarsinnaanerat ammaanneqarpoq.